open-index/open-wikipedia-markdown huggingface dataset:
Baltasar Darder Sansó

**Baltasar Darder Sansó**, nado en Ariany o 16 de abril de 1948 e finado en Palma o 6 de abril de 1991, foi un filólogo, mestre e promotor sociocultural mallorquín.

## Traxectoria 
En 1975 diplomouse en Maxisterio pola Escola Universitària de Formació del Professorat d'Educació General Bàsica, de Palma. En 1988 licenciouse en filoloxía catalá pola Universidade das Illas Baleares.

Foi un activista social, e un gran promotor da cultura catalá, amais de coordinar diversos proxectos culturais. Entre 1973 e 1988 dirixiu a escola do padroado xitano de Son Banya. O 1 de maio de 1975 foi detido por repartir propaganda da Junta Democrática de Mallorca.

En 1991, trala súa morte, foille concedido o galardón Francesc de Borja Moll dos Premios 31 de desembre. Na actualidade unha asociación e un local social levan o seu nome.

## Notas
Axencia para a Calidade do Sistema Universitario de Galicia

A **Axencia para a Calidade do Sistema Universitario de Galicia** (**ACSUG**) é un consorcio creado entre a Xunta de Galicia e as tres universidades galegas (USC, UdC e UVi) coa finalidade de velar polo prestixio e recoñecemento do Sistema Universitario de Galicia entre as institucións universitarias a nivel estatal, europeo e internacional. O seu director é José Eduardo López Pereira.
## Traxectoria 
Foi creada o 30 de xaneiro de 2001 baixo dúas perspectivas: baseándose nas experiencias previas no campo da avaliación das novas tendencias internacionais e, fundamentalmente, das recomendacións do Consello de Europa sobre cooperación europea para a garantía da calidade no ensino superior. Búscase a inclusión da calidade das universidades no novo programa de financiamento (destinando unha parte dos recursos á mellora do ensino, xestión etc.).

Está dotada de personalidade xurídica plena, e conta coa independencia necesaria para desenvolver os obxectivos con rigor e respecto á autonomía universitaria.

Preténdese que as universidades galegas se caractericen polo desenvolvemento desta autonomía, respondendo ás necesidades socioeconómicas e culturais concretas e específicas do contexto galego, ao tempo que se busca a integración de forma competitiva no contexto universitario, integrándose no Espazo Europeo de Educación Superior.

## Véxase tamén 
### Ligazóns externas 
* www.acsug.es/
Galería de imaxes da igrexa de San Xoán de Camba

A **igrexa de San Xoán de Camba** é a igrexa parroquial de San Xoán de Camba, no concello de Rodeiro.

## Galería de imaxes

Ficheiro: Igrexa de San Xoán de Camba, Rodeiro.jpg|Igrexa de San Xoán de Camba.
Ficheiro:Absida igrexa de San Xoán de Camba, Rodeiro.jpg|Igrexa de San Xoán de Camba.
Ficheiro:Porta meridional igrexa de San Xoán de Camba, Rodeiro.jpg| Porta meridional  da igrexa de San Xoán de Camba.
Ficheiro:Interior igrexa de San Xoán de Camba, Rodeiro.jpg|Arco trunfal da igrexa de San Xoán de Camba.
Ficheiro:Capitel esquerdo arco trunfal igrexa de San Xoán de Camba, Rodeiro.jpg|Capitel esquerdo do arco trunfal.
Ficheiro:Capitel esquerdo arco trunfal igrexa de San Xoán de Camba, Rodeiro 2.jpg|Capitel esquerdo do arco trunfal.
Ficheiro:Capitel dereito arco trunfal igrexa de San Xoán de Camba, Rodeiro.jpg|Capitel dereito do arco trunfal.
Ficheiro:Muto norte e pasarela igrexa de San Xoán de Camba, Rodeiro.jpg|Muro norte e pasarela de acceso do pazo ao coro alto.

## Véxase tamén
### Outros artigos
*Galería de imaxes de Camba, Rodeiro
Abril Despedaçado

***Abril Despedaçado*** é un filme de coprodución brasileira, francesa e suíza, de 2001, dirixido por Walter Salles e baseado na novela *Prilli i Thyer* de Ismail Kadaré, adaptada por Karim Aïnouz.

## Sinopse 
En 1910, no agro brasileiro, vive un rapaz de vinte anos que pasa a ser estimulado polo pai para vingar a morte do seu irmán máis vello, asasinado por unha familia rival.

## Elenco 
* Rodrigo Santoro.... Tonho
* José Dumont.... pai
* Rita Assemany.... nai
* Luiz Carlos Vasconcelos.... Salustiano
* Ravi Ramos Lacerda.... Pacu
* Flávia Marco Antônio.... Clara
* Everaldo Pontes.... vello cego
* Wagner Moura.... Matheus
* Gero Camilo.... Reginaldo
* Othon Bastos.... Sr. Lourenço
* Vinícius de Oliveira.... membro da familia Ferreira
* Caio Junqueira.... Inácio
* Mariana Loureiro.... viúva
* Servilio de Holanda.... Isaías

## Véxase tamén 
### Ligazóns externas 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
Broken

***Broken*** (tamén coñecido coma ***Halo 5***) é o primeiro EP da banda Nine Inch Nails, editado o 22 de setembro de 1992. É considerablemente máis pesado e ten máis influencias do rock industrial e do noise rock que o seu antecesor *Pretty Hate Machine*, máis orientado cara ao synthpop.

A promoción do EP foi problemática. Os vídeos musicais que compañaban a 5 dos 8 temas foron retirados de moitas televisión debido ao seu contido perturbador. Porén, "Wish" gañou o Grammy en 1993 á mellor actuación de metal e "Happiness in Slavery" faríao en 1995. Ademais *Broken* estreouse con reacción xeralmente positivas, e acodou o número 7 na listal *Billboard 200*. Un EP de remesturas de acompañamente, *Fixed*, foi lanzado a finais de 1992.

### Listaxe de cancións 
Todos os temas escritos por Trent Reznor agás onde se indique.
# "Pinion" – 1:02
# "Wish" – 3:46
# "Last" – 4:44
# "Help Me I Am in Hell" – 1:56
# "Happiness in Slavery" – 5:21
# "Gave Up" – 4:08
Os cortes do 7 ao 97 son silencios de 1 segundo.
* 98.	"Physical" (Adam Ant) - 5:29
* 99.	"Suck" (Pigface) - 5:07
Os temas 98 e 99 non están listados cos temas do 1 ao 6 na empalaxe do EP. Hai unha referencia coma "7" e "8" nun pequeno texto na información do copyright.
Seattle SuperSonics

:*Este artigo trata sobre a desaparecida franquía dos Seattle SuperSonics, para a franquía actual véxase*: **Oklahoma City Thunder**.
Os **Seattle SuperSonics** (tamén coñecidos habitualmente como *Sonics*) foron un equipo profesional de baloncesto estadounidense con sede en Seattle, Washington, que xogou nas divisións Pacífico e Noroeste da National Basketball Association (NBA) dende 1967 até 2008. A partir da tempada 2007-08, a franquía trasladouse a Oklahoma City, xogando agora co nome de Oklahoma City Thunder. Con todo, o nome do equipo, o logo e as cores estarán dispoñibles no caso da volta dun equipo a Seattle. De acordo cos donos do equipo Oklahoma, a historia da franquía será compartida entre os Thunder e calquera novo equipo futuro de Seattle.

## Notas
## Véxase tamén
### Outros artigos
*Seattle
*Oklahoma City Thunder

### Ligazóns externas
*Sitio web oficial de Oklahoma City Thunder
*Historia dos SuperSonics
Suttungr (lúa)

**Suttungr** ou **Saturno&nbsp;XXIII**, é unha pequena lúa de Saturno. Foi descuberta por Brett J. Gladman, e o seu equipo no ano 2000, e recibiu a designación temporal de **S/2000 S 12**.

Suttungr ten uns 5,6&nbsp;km de diámetro e orbita Saturno a unha distancia media de 19,667 millóns de km en 1029,703 días, cunha inclinación orbital de 174° respecto da eclíptica (151° respecto do ecuador de Saturno), de movemento retrógrado e cunha excentricidade de 0,131. Suttungr podería estar formado a partir dos cascallos expulsados dos grandes impactos recibidos pola lúa Febe.

Recibiu o seu nome oficial en agosto do 2003 a partir da mitoloxía nórdica, nesta mitoloxía, Suttung era un Jotun ou xigante que posuía as propiedades da hidromel da poesía.En principio o nome anunciado foi **Suttung** na IAU Circular 8177, pero máis tarde a UAI decidiu engadirlle a *-r* final para o darlle a forma nominativa á palabra base *Suttung*.

## Notas 
* IAUC 7548: *S/2000 S 12* 23 de decembro do 2000 (descubrimento)
* MPEC 2000-Y33: *S/2000 S 12* 22 de decembro do 2000 (recuperación/descubrimento e efemérides)
* IAUC 8177: *Satellites of Jupiter, Saturn, Uranus* 8 de agosto do 2003 (bautizo da lúa con *Suttung*)
* IAUC 8471: *Satellites of Saturn*  21 de xaneiro do 2005 (corrixindo o nome)

## Véxase tamén 
### Outros artigos 
* Grupo Nórdico
* Saturno
Jarnsaxa (lúa)

**Jarnsaxa** ou **Saturno L**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 26 de xuño do 2006, a partir de observacións feitas entre o 5 de xaneiro e o 29 de abril dese mesmo ano e recibiu a designación temporal de **S/2006 S 6**.

Jarnsaxa ten uns 6 km de diámetro e orbita Saturno a unha distancia media de 18,5569 millóns de km en 943,784 días, cunha inclinación orbital de 162.9° respecto da eclíptica (164.1° respecto do ecuador de Saturno), de movemento retrógrado e cunha excentricidade de 0,1918.

Recibiu o seu nome oficial a partir da mitoloxía nórdica, nesta mitoloxía, Jarnsaxa era un Jotun ou xigante. O nome de Jarnsaxa foi escollido por Alisha Toporski (cando tiña 8 anos de idade), Alisha era filla dun colega de Scott Sheppard.

## Véxase tamén 
### Outros artigos 
* Grupo Nórdico
* Saturno
### Ligazóns externas
* Institute for Astronomy Saturn Satellite Data
* IAUC 8727: *Satellites of Saturn*  30 de xuño de 2006 (descubrimento)
* MPEC 2006-M45: *Eight New Satellites of Saturn* 26 de xuño do 2006 (descubrimento e efemérides)
* MPEC 2007-D79: *S/2006 S 6* 28 de febreiro de 2007 (recuperación)
* IAUC 8873: *Satellites of Saturn* 20 de setembro do 2007 (nomeando)
Pomerania Occidental

**Pomerania Occidental**, en polaco *województwo zachodniopomorskie*, é unha das 16 provincias (voivodatos) que conforman Polonia, segundo a división administrativa do ano 1998.

## Localidades 
* Szczecin 
* Koszalin 
* Stargard Szczeciński 
* Kołobrzeg 
* Świnoujście 
* Szczecinek 
* Police 
* Wałcz 
* Białogard 
* Goleniów

## Véxase tamén 
### Outros artigos 
* Mecklemburgo-Pomerania Occidental - estado alemán co que fai fronteira.
Žydrūnas Ilgauskas

**Žydrūnas Ilgauskas**, nado 5 de xuño de 1975, en Kaunas, é un ex xogador profesional lituano de baloncesto e actual adestrador asistente dos Cleveland Cavaliers. Cunha altura de 2,21 metros e un peso de 108 quilogramos, xogaba na posición de pivote. Levou sempre durante a súa carreira o número 11.

## Traxectoria 
Foi seleccionado por Cleveland Cavaliers na vixésima posición da primeira rolda do Draft da NBA de 1996 procedente do BC Aisčiai de Kaunas, que xoga na Lituania. Dende entón non trocou de equipo, aínda que en 2010foi traspasado a Washington Wizards, sen chegar a debutar co equipo e regresando ao pouco de novo a Cleveland.

O 20 de marzo de 2009, durante o transcurso do partido contra Atlanta Hawks superou a marca dos 10.000 puntos a pesar de arrastrar unha serie de lesións nos pés durante toda súa carreira como profesional da NBA. Con ese fito converteuse no cuarto xogador da franquía en superar ese rexistro, xunto con LeBron James, Brad Daugherty e Austin Carr.

O 17 de febreiro de 2010, Ilgauskas foi traspasado a Washington Wizards como parte dun intercambio a tres bandas, xunto cunha primeira rolda do draft de 2010 e os dereitos de Emir Preldžič; Antawn Jamison marchábase desde Washington a Cleveland Cavaliers; Drew Gooden de Washington a Los Angeles Clippers, Al Thornton dos Ánxeles a Washington e Sebastian Telfair dos Ánxeles a Cleveland. Con todo, antes de debutar cos Wizards, estes romperon o contrato, converténdoo en axente libre. E finalmente o 23 de marzo de 2010 regresaría aos Cavs tras asinar un contrato polo que resta de tempada.

## Notas 
## Véxase tamén 
### Ligazóns externas 
* Perfil en nba.com
* Estatísticas de Žydrūnas Ilgauskas
Farbauti (lúa)

**Farbauti** ou **Saturno XL**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 4 de maio do 2005, a partir de observacións feitas entre o 12 de decembro do 2004 e o 9 de marzo do 2005 e recibiu a designación temporal de **S/2004 S 9**.

Farbauti ten uns 5 km de diámetro e orbita Saturno a unha distancia media de 20,291 millóns de km en 1079,099 días, cunha inclinación orbital de 58° respecto da eclíptica (131° respecto do ecuador de Saturno), de movemento retrógrado e cunha excentricidade de 0,209.

Recibiu o seu nome oficial en abril do 2007 a partir da mitoloxía nórdica, nesta mitoloxía, Fárbauti era o Jotun ou xigante das tempestades e pai de Loki.

## Véxase tamén 
### Outros artigos 
* Grupo Nórdico
* Saturno

### Ligazóns externas
* Institute for Astronomy Saturn Satellite Data
* Jewitt's New Satellites of Saturn page
* IAUC 8523: *New Satellites of Saturn* 4 de maio do 2005 (descubrimento)
* MPEC 2005-J13: *Twelve New Satellites of Saturn* 3 de maio do 2005 (descubrimento e efemérides)
* IAUC 8826: *Satellites of Jupiter and Saturn* 5 de abril do 2007 (bautizando a lúa)
Luis Francisco Esplá

**Luis Francisco Esplá Mateo**, nado en Alacant o 19 de xuño de 1958, é un toureiro español. O seu irmán, Juan Antonio Esplá, e o seu fillo, Alejandro Esplá, son tamén toureiros.

## Traxectoria 
Esplá tomou a alternativa en Zaragoza o 23 de maio de 1976, sendo o seu padriño Paco Camino e a súa testemuña Pedro Moya, El niño de la Capea. Un ano máis tarde confirmou a alternativa en Madrid, tendo de padriño a Curro Romero e Paco Alcalde de testemuña.

A súa tarde máis importante foi en Madrid o 1 de xuño de 1982.

## Véxase tamén 
### Ligazóns externas 
* Luis Francisco Esplá en Portal Taurino.
Campionato Mundial de Fórmula 1 de 1956

O **Campionato Mundial de Fórmula 1 de 1956** é o sétimo campionato anual de Fórmula 1 organizado pola Fédération Internationale de l'Automobile (FIA). Con 8 Grandes Premios no calendario, deu comezo o 22 de xaneiro, e finalizou o 2 de setembro. Juan Manuel Fangio gañou o seu terceiro título consecutivo, o cuarto da súa carreira.
 
## Resumo 
Fangio uniuse a Ferrari despois de que Mercedes-Benz, con quen gañara o título de 1955, se retirara da Fórmula 1. Ferrari formou un equipo forte con Fangio, Eugenio Castellotti, Luigi Musso e Peter Collins.

Ao chegar a derradeira carreira da tempada, Fangio tiña unha vantaxe de oito puntos sobre Collins e Jean Behra, que pilotaba un Maserati. O único xeito de perder o título era non terminar, e que Collins ou Behra gañaran, cunha volta rápida. Fangio e Behra se retiraron, e con Musso non disposto a compartir o seu coche con Fangio, Collins tivo unha grande oportunidade de gañar o seu primeiro título. Pero Collins, nun acto notable de deportividade, cedeu o seu propio coche a Fangio para que o arxentino terminara segundo na carreira e gañara o seu terceiro título consecutivo.

Os puntos do campionato eran entregados ás 5 primeiras posicións (8, 6, 4, 3, 2). Ademais dábase 1 punto extra pola volta máis rápida. Para o campionato do mundo só contaban os mellores cinco resultados das oito carreiras. É preciso ter en conta que nos coches compartidos os puntos dividíanse en partes iguais entre os pilotos, sen importar cantas voltas dera cada condutor ao volante.

## Calendario de Grandes Premios 
## Equipos e pilotos 
Os seguintes equipos e pilotos competiron no Campionato Mundial de Pilotos de . A lista non inclúe aqueles equipos que só participaron nas 500 Millas de Indianápolis.

thumb|150px|Juan Manuel Fangio (foto de 1957) gañou o seu cuarto Campionato Mundial de Pilotos, pilotando para Ferrari
[thumb|[Pat Flaherty gañou as 500 Millas de Indianápolis de 1956 pilotando o John Zink Special e quedou 5ºno campionato]]

## Clasificación do Mundial de Construtores de 1956 
O primeiro Campionato de Construtores non foi disputado ata 1958.

## Clasificación do Mundial de Pilotos de 1956 
|valign="top"|

|}

* * Volta rápida (1 punto) 
* † Posición compartida entre os condutores do mesmo auto 
* Só os 5 mellores resultados contan para o Campionato. Os números sen paréntese son puntos do campionato, os números entre paréntese son puntuación total obtida.

## Notas 
## Véxase tamén 
### Ligazóns externas 
* 1956 World Championship race results and images  Consultado en f1-facts.com o 4 de outubro de 2008
* 1956 World Championship images Consultado en The Cahier Archive o 4 de outubro de 2008
Rede de estradas de alta capacidade

**Rede de estradas de alta capacidade** ou **Vías de altas prestacións** (VAP) é unha denominación que engloba ás autoestradas, autovías e corredores ou vías para automóbiles (vías rápidas). A principal característica destas vías é que os accesos á mesma están limitados, non contan con cruces ó mesmo nivel durante o seu percorrido e as autovías e autoestradas contan ademais con calzadas separadas para cada sentido de circulación.

## Nomenclatura
***AP** Autoestradas de peaxe pertencentes ó Ministerio de Fomento.
***A**  Autoestradas e autovías sen peaxe pertencentes ó Ministerio de Fomento.
***AG** Autoestradas e autovías dependentes da Xunta de Galicia.
***CG**, **VG**,  Corredores e vías galegas. Se ten un "G" significa que a súa administración pertence á Xunta.
Hórreo de corres

[miniatura|dereita|200px|Hórreo de corres en [Palas de Rei.]]
Un **hórreo de corres** é un tipo de hórreo empregado en Galicia e norte de Portugal, menos elaborado que o hórreo galego ou que o asturiano. Comprende pequenos celeiros portátiles lixeiros, feitos de materiais vexetais. Tamén son coñecidos como hórreos de varas ou ramas entretecidas. O termo canastro que se emprega nalgunhas zonas de Galicia para referirse ao hórreo en xeral ten a súa orixe nesta tipoloxía concreta. Trátase da tipoloxía máis antiga e case extinta de hórreo, herdanza de pobos recolectores polo que se remonta no tempo moito máis aló do cultivo do millo. 

## Características 
Os hórreos de corres están formados por un corpo de paredes de caínzo cuberto por un pequeno teito de xesta ou colmo chamado corucho. O caínzo é un tecido de vergas ou bravádegos de castiñeiro ou de corres de vimbio ou acacia.

Este corpo de caínzo é soportado por unha grade ou bastidor de madeira que descansa sobre catro pés de madeira ou de pedra de feitura basta, ou dunha cepa. O chan é de táboas. Na grade encaixan unhas varas grosas coas que se tecen varas de grosor menor canto máis altas, e que lle van dando forma redondeada, de tronco de cono invertido. O corpo resultante ten na parte baixa unha pequena portiña corredía de apertura vertical. Os casos máis elaborados teñen planta rectangular estreita e paredes verticais, cunha portiña de acceso no lado máis curto, que resulta da adaptación serodia do tipo circular en imitación das formas do hórreo galego.

Estes canastros cóbrense cunha cuberta que é de vertentes planas cando o hórreo é de planta rectangular, ou cónica se é circular. A cuberta retírase para enchelo, botando dentro a colleita pola parte de arriba. Os de maior tamaño, para evitar retirar a cuberta, levan na parte alta unha portiña máis grande que a inferior.

## Notas 
## Véxase tamén 
### Bibliografía 
* 
### Outros artigos 
* Hórreo galego
* Clasificación tipolóxica do hórreo galego
Durham, Inglaterra

miniatura|O castelo e a catedral de Durham.

**Durham** (AFI: [ˈdʊɹəm] na pronuncia local, [ˈdʌɹəm] en RP) é unha pequena cidade localizada no nordeste da Inglaterra. Atópase ao sur das cidades de Newcastle upon Tyne, Chester-le-Street e Sunderland e ao norte de Darlington.

É bastante coñecida pola súa catedral e o seu castelo normandos, ambos os dous designados Patrimonio da Humanidade en 1986. Tamén é a sede da Universidade de Durham, unha das máis antigas e con máis sona do país.

## Véxase tamén
Durham

O topónimo **Durham** pode referirse a:

***Durham**, vila inglesa;
***Condado de Durham**
***Durham**, vila estadounidense do estado de Carolina do Norte;
***Municipalidade Rexional de Durham**
***Durham**, vila estadounidense do estado de Connecticut;
***Durham**, vila estadounidense do estado de Oregón;
***Durham**, vila estadounidense do estado de Kansas;
***Durham**, vila estadounidense do estado de Nova Hampshire;

Amais, como apelido pode referirse a:
*Edith Durham
*Eunice Ribeiro Durham
*William Durham

## Véxase tamén
### Outros artigos
*Evanxeos de Durham
Antawn Jamison

**Antawn Cortez Jamison**, nado o 12 de xuño de 1976 en Shreveport, Luisiana, é un ex xogador profesional de baloncesto estadounidense. Con 2,06 metros de altura e 107 quilogramos de peso, xogaba na posición de ala-pivote.

## Traxectoria deportiva 
### Universidade 
Durante a súa etapa na universidade Jamison xogou para a Universidade de Carolina do Norte en Chapel Hill. Nas súas tres tempadas nos Tar Heels tivo unha media de 19,0 puntos e 9,9 rebotes por partido. No seu último ano universitario recibiu os premios Naismith e John R. Wooden como o mellor xogador universitario da tempada 1997-1998. Nos seus tres anos, Carolina do Norte logrou chegar ás semifinais nacionais (Final Four) dúas veces.

### Profesional 
Jamison foi seleccionado por Toronto Raptors coa cuarta selección no draft de 1998. Foi traspasado de inmediato a Golden State Warriors a cambio do seu compañeiro universitario Vince Carter. Xogou cinco anos co equipo de Oakland (California), e foi traspasado aos Dallas Mavericks, onde gañou o premio ao Mellor Sexto Home da NBA. O ano seguinte foi traspasado de novo, esta vez a Washington Wizards. En 2005 e 2008, foi elixido para xogar o All-Star Game.

O 17 de febreiro de 2010, Jamison foi traspasado a Cleveland Cavaliers como parte dun intercambio a tres bandas, no que Al Thornton de Los Angeles Clippers marchábase a Washington Wizards; Žydrūnas Ilgauskas (que logo retornaría a Cleveland), unha primeira rolda do draft de 2010 e os dereitos de Emir Preldžič dende Cleveland a Washington; Drew Gooden de Washington aos Ánxeles e Sebastian Telfair dos Ánxeles a Cleveland.

O 25 de xullo de 2012, Jamison asinou un contrato cos Los Angeles Lakers.

O 28 de agosto de 2013, Jamison asinou cos Los Angeles Clippers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Tsai Ing-wen

**Tsai Ing-wen** (**蔡英文**), nada o 31 de agosto de 1956, é a presidenta da República da China (Taiwán) dende o 20 de maio de 2016. Pertence ao Partido Democrático Progresista.

## Notas
Praia de Ipanema

A **praia de Ipanema** localízase no barrio de Ipanema, na Zona Sul da cidade do Río de Xaneiro, no Brasil. É unha das praias máis coñecidas da cidade, perde en popularidade apenas pola praia de Copacabana, onde se realiza todos os anos o *reveillon* da cidade.

## Características 
A praia de Ipanema inspirou o compositor Vinícius de Moraes cando creou a canción Garota de Ipanema, da cal Tom Jobim foi responsábel da melodía. A praia é un punto de reunión de xente nova, principalmente próximo ao posto 9, frecuentado por moitos artistas. Alén de ser un punto de encontro tradicional para moradores e turistas, a praia dálle pulo á práctica de diversos deportes. Entre as actividades favoritas están o skiboard surf, frescobol, volei, fútbol, futvolei. Os principais campionatos de volei praia transmítense para todo o Brasil.

A praia de Ipanema é tamén palco de shows ao ar libre, que acontecen á noite preto do canal que divide o barrio do Leblon. Hai desde concertos de música clásica a presentacións de artistas consagrados. No 2008, por exemplo, o concerto Bossa Nova 50 Anos contou coa participación dos maiores nomes do xénero musical, historicamente ligado ao barrio.

## Véxase tamén 
### Ligazóns externas 
* Deportes de Praia en Ipanema
Aguia imperial ibérica

A **aguia imperial ibérica** (*Aquila adalberti*) é unha especie de ave falconiforme da familia Accipitridae.

## Hábitat e comportamento 
Trátase dunha ave territorial que adoita asentarse nun mesmo territorio durante anos. Estes territorios adoitan gozar dun bo estado de conservación, sobre todo en canto a calidade das masas forestais autóctonas e a súa extensión.
A alimentación baséase case en exclusividade en perdices, coellos e lebres.

## Subespecies 
Ata fai pouco tempo, A aguia imperial ibérica, foi considerada como unha subespecie da aguia imperial (*Aquila heliaca*), pero estudos de ADN demostraron que eran especies separadas.

## Reprodución 
A aguia imperial ibérica é unha especie monógama que acada a madurez sexual ós 3-4 anos. O período de celo ten lugar entre os meses de xaneiro e abril, sendo a posta dun a catro ovos. Porén o máis común é que só un dos polos sobreviva. Este é expulsado do niño e do territorio tras sete ou oito meses de vida.

## Distribución 
A aguia imperial ibérica distribúese polo centro e sur-oeste da Península Ibérica. Trátase dunha especie considerada en perigo de extinción. Así no ano 1991 estimábanse 126 parellas, no 1999, no que se iniciaron os censos anuais da especie, contabilizábanse 132 parellas. Ademais do impacto derivado da actividade humana (caza, espolio de niños, envelenamentos ou deforestación)), a especie sufriu severamente o emprego masivo de produtos fitosanitarios, coma o DDT, que provocaban intoxicacións e mortes de individuos ou ben esterilidade nas parellas reprodutoras. Para reverter esta situación creouse un plan de recuperación específico para a especie, co obxectivo de acadar as 500 parellas. Este é o límite que se considera necesario para situar a especie fóra de perigo de extinción. Grazas a esta iniciativa, no ano 2013 acadáronse as 407 parellas. Distribuíndose do seguinte xeito: Castela A Mancha 150 parellas, Andalucía 91, Castela e León 56, Estremadura 50, Madrid 49 e Portugal 11 parellas .

## Notas
Polaroid (empresa)

**Polaroid** é unha compañía estadounidense dedicada á fabricación e distribución de cámaras e película fotográfica instantánea.

## Historia
En 1928, Edwin H. Land desenvolveu o primeiro filtro polarizador sintético. Após varios anos de desenvolvemento, en 1932 funda os laboratorios Land-Wheelwright, que en 1935 adoptarán a denominación actual, pola que son mundialmente coñecidos, Polaroid.
miniatura|Polaroid SX-70.
A comercialización do produto comezou en 1937, atinxindo un grande éxito debido á multitude de aplicacións, inclusive militares. A Polaroid converteuse nun importante subministrador do exército estadounidense durante a segunda guerra mundial.

En 1947, a Polaroid presentou na Sociedade Óptica Estadounidense a primeira fotografía instantánea, tirada cunha cámara que revelaba e positivaba a imaxe en 60 segundos. Ese invento tornouse o principal produto da empresa até a aparición da fotografía dixital, na década de 1990.

En 1986, a Polaroid enfrontouse xudicialmente a Kodak por unha cuestión de patentes, o que trouxo consigo o abandono de Kodak nese segmento do mercado. Ademais, Polaroid foi unha das primeiras casas en producir cámaras dixitais: en 1996 saíu ao mercado a PDC-2000 que, porén, perdeu a loita por gañar un importante nicho de mercado nese segmento. Isto, combinado con outros problemas de dirección da compañía, levou á súa quebra en 2001. A compañía modificou o seu nome polo de Primary PDC, que foi vendida a unha entidade subsidiaria do Bank One. Os propietarios da compañía fundaron unha nova empresa, nomeada Polaroid Corporation, que continuou a fabricación de produtos fotográficos baixo o control de Thomas J. Petters e da Petters Group Corporation. Na actualidade, a empresa atópase en proceso de reposicionamento no mercado da fotografía dixital.
Hati (lúa)

**Hati** ou **Saturno XLIII**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 4 de maio do 2005, a partir de observacións feitas entre o 12 de decembro do 2004 e o 11 de marzo do 2005 e recibiu a designación temporal de **S/2004 S 14**.

Hati ten uns 6 km de diámetro e orbita Saturno a unha distancia media de 20,303 millóns de km en 1080,099 días, cunha inclinación orbital de 163° respecto da eclíptica (165° respecto do ecuador de Saturno), de movemento retrógrado e cunha excentricidade de 0,291.

Recibiu o seu nome oficial en abril do 2007 a partir da mitoloxía nórdica, nesta mitoloxía, Hati un lobo xigante, fillo de Fenrisulfr e irmán xemelgo de Skoll.

## Véxase tamén 
### Outros artigos 
* Grupo Nórdico
* Saturno

### Ligazóns externas
* Institute for Astronomy Saturn Satellite Data
* Jewitt's New Satellites of Saturn page
* IAUC 8523: *New Satellites of Saturn* 4 de maio de 2005 (descoberta)
* MPEC 2005-J13: *Twelve New Satellites of Saturn* 3 de maio de 2005 (descoberta e efeméride)
* IAUC 8826: *Satellites of Jupiter and Saturn* 5 de abril de 2007 (bautizando a lúa)
Polaroid

O termo *Polaroid* pode facer referencia a:

* **Polaroid** é unha compañía estadounidense dedicada á fabricación e distribución de cámaras e película fotográfica instantánea.
* **Polaroid** é unha novela do escritor galego Suso de Toro.
Gyula Horn

**Gyula Horn**, nado o 5 de xullo de 1932 en Budapest e finado en Budapest o 19 de xuño de 2013, foi un político húngaro e ex Primeiro Ministro de Hungría (1994-1998) como líder da coalición entre os socialistas e a Alianza dos Demócratas Libres. É lembrado polo papel que xogou en 1989 no proceso de apertura do "pano de aceiro" dos alemáns do Leste, contribuíndo á posterior unificación de Alemaña, e, polo paquete de medidas Bokros, o maior programa de austeridade fiscal na Hungría poscomunista, que se iniciou en virtude do seu Primeiro Ministro, en 1995.

## Traxectoria 
### Administración e Parte da súa carreira 
Traballou no Ministerio de Finanzas entre 1954 a 1959. 
En 1959 traballou no Ministerio de Relacións Exteriores, primeiro como funcionario no departamento independente Soviético. Na década de 1960 foi un diplomático da embaixada húngara en Bulgaria e Iugoslavia. En 1954 uniuse ao partido comunista húngaro, entón chamado o Partido Popular dos Traballadores Húngaros.

En novembro de 1956 incorporouse á Partido Socialista Obreiro Húngaro (MSzMP), creado por János Kádár para dirixir o esmagamento da Revolución Húngara de 1956 contra a ocupación soviética e o réxime comunista. En 1969 converteuse nun funcionario do Ministerio de Relacións Exteriores do Comité Central de MSzMP. En 1983 ascendeuse á categoría de xefe de departamento.

En 1985 foi nomeado secretario de Estado (Viceministro) do Ministerio de Relacións Exteriores. En 1989 deron un paso adiante para converterse en Ministro de Asuntos Exteriores no país do derradeiro goberno comunista liderado por Miklós Németh.

El é un dos fundadores do Partido Socialista Húngaro (MSZP), formado en 1989 como a sucesora da MSzMP, e converteuse no seu presidente en 1990. Como ministro foi o encargado de Relacións Eteriores cando Hungría decidiu abrir a fronteira occidental (o "pano de aceiro") ao leste dos alemáns que desexan emigrar á Alemaña Occidental. Considéraselle como un actor importante na decisión e en consecuencia, un papel relevante na unificación alemá.

Gyula Horn foi elixido Primeiro Ministro da República de Hungría o 15 de xullo de 1994. 
Foi elixido por primeira vez ao Parlamento en 1990 e mantivo un escano dende entón.
 
A pesar de que renunciou á dirección do partido despois de que os socialistas perderan as eleccións de 1998, foi durante moito tempo considerado un dos líderes do partido, en parte debido á súa popularidade persoal entre os votantes de idade avanzada. Nos anos posteriores a 2002, non tivo un papel moi activo na política.

Horn recibiu varios premios polos seus logros nas relacións exteriores, entre outros, o Premio Carlomagno da cidade de Aquisgrán en 1990. Con todo, non puido obter o premio "Magyar Köztársaság Érdemrendjének Polgári Tagozata" en 2007, proposto por Ferenc Gyurcsány, xa que foi denegada polo presidente húngaro, László Sólyom, indicando expresamente os puntos de vista do Horn na revolución de 1956.

## Vida persoal 
Gyula Horn graduouse pola Universidade de Rostov-Don de Economía e Finanzas en 1954. Está casado, ten unha filla e un fillo.

## Notas 
## Véxase tamén
Ghosts I–IV

***Ghosts I–IV*** é o sétimo álbum de estudio da banda estadounidense de rock industrial Nine Inch Nails, editado o 2 de marzo do 2008 coma descarga dixital e posteriormente en CD. O álbum foi o primeiro despois de que a banda anunciase que cortaría os seus vínculos co selo Interscope Records e procuraría editar o seu futuro material independentemente. Inicialmente pensouse como un EP de cinco pistas, pero finalmente lanzouse como 4 EPs de nove pistas cada un.

O álbum lanzouse baixo unha licenza Creative Commons e en varios formatos e prezos, indo da descarga dixital gratuíta dos 9 primeiros temas a unha "edición limitada de luxo" de 300 dólares. O disco apareceu sen ningún tipo de promoción ou publicidade.

## Lista de cancións 
Todos os temas compostos por Trent Reznor e Atticus Ross, agás onde se indique.

### *Ghosts I* 
# "1 Ghosts I"&nbsp;– 2:48
# "2 Ghosts I"&nbsp;– 3:16
# "3 Ghosts I"&nbsp;– 3:51
# "4 Ghosts I"&nbsp;– 2:13 (Alessandro Cortini, Reznor, Ross)
# "5 Ghosts I"&nbsp;– 2:51
# "6 Ghosts I"&nbsp;– 4:18
# "7 Ghosts I"&nbsp;– 2:00
# "8 Ghosts I"&nbsp;– 2:56
# "9 Ghosts I"&nbsp;– 2:47

### *Ghosts II* 
# "10 Ghosts II"&nbsp;– 2:42
# "11 Ghosts II"&nbsp;– 2:17 (Reznor, Ross, Cortini)
# "12 Ghosts II"&nbsp;– 2:17
# "13 Ghosts II"&nbsp;– 3:13
# "14 Ghosts II"&nbsp;– 3:05
# "15 Ghosts II"&nbsp;– 1:53
# "16 Ghosts II"&nbsp;– 2:30
# "17 Ghosts II"&nbsp;– 2:13 (Cortini, Reznor, Ross)
# "18 Ghosts II"&nbsp;– 5:22

### *Ghosts III* 
# "19 Ghosts III"&nbsp;– 2:11 (Reznor, Ross, Cortini, Brian Viglione)
# "20 Ghosts III"&nbsp;– 3:39
# "21 Ghosts III"&nbsp;– 2:54
# "22 Ghosts III"&nbsp;– 2:31 (Reznor, Ross, Cortini, Viglione)
# "23 Ghosts III"&nbsp;– 2:43
# "24 Ghosts III"&nbsp;– 2:39
# "25 Ghosts III"&nbsp;– 1:58 (Reznor, Ross, Adrian Belew)
# "26 Ghosts III"&nbsp;– 2:25
# "27 Ghosts III"&nbsp;– 2:51 (Reznor, Ross, Belew)

### *Ghosts IV* 
# "28 Ghosts IV"&nbsp;– 5:22
# "29 Ghosts IV"&nbsp;– 2:54 (Reznor, Ross, Cortini)
# "30 Ghosts IV"&nbsp;– 2:58
# "31 Ghosts IV"&nbsp;– 2:25
# "32 Ghosts IV"&nbsp;– 4:25
# "33 Ghosts IV"&nbsp;– 4:01 (Reznor, Ross, Cortini)
# "34 Ghosts IV"&nbsp;– 5:52
# "35 Ghosts IV"&nbsp;– 3:29
# "36 Ghosts IV"&nbsp;– 2:19

### Bonus tracks 
Nas edicións "Deluxe" e "Ultra-Deluxe" incluironse máis temas, dispoñibles só construíndoas a partir de arquivos multipista proporcionados no DVD.
# "37 Ghosts" – 2:20
# "38 Ghosts" – 4:51
Brighton

**Brighton** é unha localidade costeira que xunto con Hove constitúe unha das cidades costeiras máis grandes do Reino Unido. Brighton é un sitio moi visitado, recibe 8 millóns de turistas cada ano. Ten multitude de hoteis, restaurantes, comercios e lugares de lecer ademais dun amplo sector turístico de congresos.

## Historia 
As orixes de Brighton remóntanse a antes do ano 1086. No século XVIII converteuse nun importante punto de parada para os viaxeiros grazas á chegada do ferrocarril no 1841. A cidade sufriu unha importante perdida de poboación que chegou a estar nos 160.000 en 1961. No ano 1997 creouse a conurbación de *Brighton e Hove* e no ano 2000 a raíña Isabel II do Reino Unido nomeouna cidade británica con motivo da celebración do milenio.

## Atraccións turísticas 
miniatura|esquerda|180px|O *Royal Pavillon*
* Brighton Pier, que hoxe en día utilizase como parque de atraccións
* Royal Pavillon, construído no século XIX polo rei Xurxo IV do Reino Unido.
* West Pier, desmantelado en 1896 tras unha tormenta e que está en plans de reconstrución.

## Véxase tamén 
### Ligazóns externas 
* VisitBrighton Información turística
* Universidade de Sussex
* Universidade de Brighton
Óscar Casas

**Óscar Casas Sierra**, nado en Barcelona o 21 de setembro de 1998, é un actor galego.

## Traxectoria 
Irmán máis novo dos tamén actores Mario e Christian Casas (ten tamén unha irmá chamada Sheila) e fillo de galegos, Óscar fíxose coñecido polo papel de *Gabi* en Águila roja. No cinema cabe destaca-lo seu papel como Tomás no filme *El orfanato* protagonizada por Belén Rueda e o actor Roger Príncep.

## Filmografía 
### Series de televisión 
* *Águila roja* (2009-10) - como Gabi
* Serrallonga (2008) - un capítulo
* *Fuera de lugar* (2008) - como Jorge Hidalgo
* Planta 25 (2007-08) - como Borja
* Gominolas (2007) - como Tinin (etapa niñez)
* *Cuenta atrás* (2007) - como Dani
* *Genesis, en la mente del asesino* - como Sancho
* *Los Serrano* (2007) - como Diego (etapa niñez)
* *SMS* (2006)
* *Abuela de verano* (2005) - como Miguel

### Cinema 
* *El sueño de Iván* (2011) - como Iván
* Lobos (2009) - como David
* *Fuga de cerebros* (2009) - como Emilio Chico (11 anos)
* *Proyecto Dos* (2008) - como Mateo
* *Angeles S.A.* (2007) - como Dani
* *El orfanato* (2007) - como Tomás
* *53 días de invierno* (2006)

## Notas
Thrymr (lúa)

**Thrymr** ou **Saturno&nbsp;XXX**, é unha pequena lúa de Saturno. Foi descuberta por Brett J. Gladman, e o seu equipo no ano 2000, e recibiu a designación temporal de **S/2000&nbsp;S&nbsp;7**.

Thrymr ten uns 5,6 km de diámetro e orbita Saturno a unha distancia media de 20,810 millóns de km en 1120,809 días, cunha inclinación orbital de 175° respecto da eclíptica (151° respecto do ecuador de Saturno), de movemento retrógrado e cunha excentricidade de 0,453. Thrymr podería estar formado a partir dos cascallos expulsados dos grandes impactos recibidos pola lúa Febe.

Recibiu o seu nome oficial a partir da mitoloxía nórdica, onde Thrymr era un Jotun ou xigante, coñecido por rouba-lo Mjolnir a Thor. O principio o nome oficial anunciado foi **Thrym** tal coma se pode ver na IAU Circular 8177, pero a UAI decidiría máis tarde engadirlle o *-r* final para darlle o caso nominativo á palabra base *Thrym*.

## Notas 
* IAUC 7538: *S/2000 S 7, S/2000 S 8, S/2000 S 9* 7 de decembro do 2000 (descubrimento)
* MPEC 2000-Y15: *S/2000 S 1, S/2000 S 2, S/2000 S 7, S/2000 S 8, S/2000 S 9* 19 de decembro do 2000 (descubrimento e efemérides)
* IAUC 8177: *Satellites of Jupiter, Saturn, Uranus* 8 de agosto do 2003 (bautizando a lúa como *Thrym* )
* IAUC 8471: *Satellites of Saturn* 21 de xaneiro do 2005 (corrixindo o nome)

## Véxase tamén 
### Outros artigos 
* Grupo Nórdico
* Saturno
Kerli

**Kerli Köiv Vazmart**, máis coñecida polo seu nome artístico **Kerli**, nada en Elva (Estonia) o 7 de febreiro de 1987, é unha artista musical estoniana.

## Traxectoria 
Kerli medrou con poucas comodidades, xunto coa súa única irmá Samantha Köiv Vazmart, e tamén coa forte convicción de que algún día ía cambiar de ambiente. Isto non lle resultou demasiado complexo, e con 14 anos quedou segunda no certame Eurolaul, que clasifica os artistas estonianos para participar no Festival de Eurovisión.

Con estudos en canto, ballet, actuación e piano clásico, Kerli decidiu adicarse de cheo á música, con bos resultados. No 2006 firmou un contrato discográfico con Island/Def Jam, no 2007 lanzou o seu EP debut e no 2008, o seu primeiro álbum de estudio, titulado *Love Is Dead*. Segundo o sitio web da artista, neste álbum atopamos implícita toda a historia da pequena Kerli, con inicio nunha pequena aldea de Estonia, e tendo que cruza-lo mar cara a Escandinavia para poderse converter nunha artista de verdade.

Dese cambio na súa contorna, Kerli afirma que medrou moito como persoa, xa que na súa terra non se lle permitía amosa-las emocións e, dada a falta de opcións, o seu soño de marchar e facer música foi sempre a súa maneira de evadirse e fuxir.

Outras cancións que podemos atopar no mesmo disco son: "I Want Nothing", "Bulletproof", "Beautiful Day", "Butterfly Cry", "Fragile" e "Hurt Me", cantada xunto coa súa irmá.

«Nunca tiven un soño que non se chegara a realizar» confesou Kerli, cando se dispoñía a viaxar ós Estados Unidos para gravar. «Canto máis grande sexa o soño, máis tempo leva que se faga realidade. No momento no que te deixas levar, é cando algo acode a ti». «Todo o que desexo é ser feliz. Quero facer do amor a miña armadura para que nada me poida ferir».

Gravou tamén dúas cancións para a banda sonora de *Alice in Wonderland*, "Strange" (xunto con Tokio Hotel) e "Tea party" (cun vídeo musical).

## Discografía 
### Álbums de estudio 
miniatura|300px

### EPs 
### Singles 
## Notas
Kari (lúa)

**Kari** ou **Saturno XLV**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 26 de xuño do 2006, a partir de observacións feitas entre xaneiro e abril do 2006 e recibiu a designación temporal de **S/2006 S 2**.

Kari ten uns 7 km de diámetro e orbita Saturno a unha distancia media de 22,3051 millóns de km en 1243,71 días, cunha inclinación orbital de 148,4° respecto da eclíptica (151,5° respecto do ecuador de Saturno), de movemento retrógrado e cunha excentricidade de 0,3405.

Recibiu o seu nome oficial en abril do 2007 a partir da mitoloxía nórdica, nesta mitoloxía, Kári era fillo Fornjót, personificación do vento na mitoloxía nórdica.

## Véxase tamén 
### Outros artigos 
* Grupo Nórdico
* Saturno

### Ligazóns externas
* Institute for Astronomy Saturn Satellite Data
* IAUC 8727: *Satellites of Saturn* 30 de xuño do 2006 (descubrimento)
* MPEC 2006-M45: *Eight New Satellites of Saturn* 3 de maio do 2005 (descubrimento e efemérides)
* IAUC 8826: *Satellites of Jupiter and Saturn* 5 de abril do 2007 (bautizando a lúa)
Fenrir (lúa)

**Fenrir** ou **Saturno XLI**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 4 de maio do 2005, a partir de observacións feitas entre o 13 de xaneiro e o 5 de marzo do 2005 e recibiu a designación temporal de **S/2004 S 16**. Este satélite foi descuberto usando algúns dos telescopios terrestres máis potentes do planeta.

Fenrir ten unha magnitude aparente de 25, facendo dela unha das lúas menos brillantes do Sistema Solar. É o redor de 1.000 millóns (10−9) de veces menos brillantes ca Saturno. Fenrir ten uns 4 kms de diámetro

Recibiu o seu nome oficial en abril do 2007. Na mitoloxía nórdica, Fenrisulfr era un lobo xigante, pai de Hati e Skoll, fillo de Loki, destinado a rompe-las súas cadeas co Ragnarok.

## Notas 
## Véxase tamén 
### Outros artigos 
* Grupo Nórdico
* Saturno

### Ligazóns externas 
* Saturn's Known Satellites (por Scott S. Sheppard)
* Jewitt's New Satellites of Saturn page (Maio 2005)
* MPEC 2005-J13: *Twelve New Satellites of Saturn* 3 de maio do 2005 (descubrimento e efemérides)
Jason Terry

**Jason Eugene Terry**, nado o 15 de setembro de 1977 en Seattle, Washington, é un xogador profesional de baloncesto. Mide 1'91 metros e pode xogar nas posicións de escolta e base.
 
## Traxectoria profesional 
Foi á universidade de Arizona. O en Draft da NBA de 1999 foi elixido na décima posición da primeira rolda polos Atlanta Hawks, onde xogou até a tempada 2003-04. Foi elixido no segundo mellor quinteto de *rookies* na súa tempada de debut entre os profesionais, tras facer 8,1 puntos e 4,3 rebotes. Foi traspasado aos Dallas Mavericks, onde xogou ata o ano 2012.

Nos Mavericks levou o número 31, xogaba de escolta aínda que, até a chegada de Jason Kidd ao equipo, el era o base titular e lle substituía cando Kidd descansaba. Na tempada 2008-09 fixo unhas medias de 19,6 puntos (a segunda máis alta da súa carreira), 3,4 asistencias e 1,3 roubos por partido.

O 18 de xullo de 2012, Terry asinou un contrato de tres anos cos Boston Celtics, cun valor de 15 millóns de dólares.

O 12 de xullo de 2013, os Celtics trasparon a Terry, D. J. White, Paul Pierce e Kevin Garnett ós Brooklyn Nets a cambio de eleccións da primeira rolda dos Drafts de 2014, 2016 e 2018, Kris Humphries, Gerald Wallace, Kris Joseph, MarShon Brooks e Keith Bogans.

O 19 de febreiro de 2014, Terry foi traspasado ós Sacramento Kings xunto a Reggie Evans, a cambio de Marcus Thornton. Debido a unha lesión nun xeonllo, non disputou ningún partido cos Kings.

O 17 de setembro de 2014, Terry foi traspasado ós Houston Rockets xunto a dúas futuras eleccións da segunda rolda do Draft, a cambio de Alonzo Gee e Scotty Hopson.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de Jason Terry
Theodore Schultz

**Theodore William Schultz**, nado o 30 de abril de 1902 en Arlington (Dakota do Sur) e finado o 26 de febreiro de 1998, foi un economista estadounidense, gañador do Premio Nobel de Economía en 1979. Foi galardoado con este premio debido ás súas investigacións sobre economía agrícola. Escribiu, entre outros libros, *Economic growth and agriculture*  e *Economic crises in world agriculture*

## Notas 
## Véxase tamén 
### Ligazóns externas 
*Páxina dos Premios Nobel de Economía de 1979
Yves Montand

miniatura|dereita|Yves Montand, á esquerda, en 1982.
**Ivo Livi**, coñecido como **Yves Montand**, nado o 13 de outubro de 1921 en Monsummano Termo (na Toscana) e finado o 9 de novembro de 1991 en Senlis (Francia), foi un actor de cinema e cantante de nacionalidade francesa e orixe italiana.

## Véxase tamén 
### Ligazóns externas 
* Sobre Yves Montand 
* Classic Movies (1939 - 1969): Yves Montand 
* Tema *Les Feuilles Mortes*, interpretación a cargo de Montand
Dólar fixiano

O **dólar fixiano** (en  ou, sinxelamente, *dollar*) é a moeda oficial de Fiji. Normalmente é abrebiado **$**, ou **FJ$** para diferencialo do dólar estadounidense e doutros tipos de dólares. O código ISO 4217 é **FJD**. Subdivídese en 100 *cents* ou céntimos.

O dólar circula nas illas Fiji dende 1969, a pesar de que xa circulara anteriormente por primeira vez entre 1867 e 1873, cando foi substituído pola libra esterlina a raíz da colonización británica. Estes primeiros dólares equivalían a un dólar de prata dos Estados Unidos. O dólar de 1969 substituíu a libra fixiana (continuadora da libra esterlina) a razón de 2 dólares por libra.

Esta moeda é emitida polo Banco de Reserva de Fiji (*Reserve Bank of Fiji*), e circulan moedas de 1, 2, 5, 10, 20 e 50 céntimos e de 1 dólar, e billetes de 2, 5, 10, 20, 50 e 100 dólares.

## Notas 
## Véxase tamén 
### Ligazóns externas 
*  Banco de Reserva de Fiji 
*  Imaxes de billetes de Fiji
Trompeta pocket

A **trompeta pocket** é un tipo de trompeta máis pequena que a trompeta normal en si bemol.

A diferenza entre estas dúas é que o tubo da trompeta pocket está mais encurvada, o que fai que pareza unha trompeta máis pequena e menos longa, pero a pesar diso, só se diferencia da trompeta no visual, xa que tamén solen estar afinadas en si bemol e o rexistro é o mesmo.
Fornjot (lúa)

**Fornjot**, ou **Saturno XLII**, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 4 de maio do 2005, a partir de observacións feitas entre o 12 de xaneiro do 2004 e o 11 de marzo do 2005 e recibiu a designación temporal de **S/2004 S 8**.

Fornjot ten uns 6 km de diámetro e orbita Saturno a unha distancia media de 23,609 millóns de km en 1 354 días, cunha inclinación orbital de 168° respecto da eclíptica (160° respecto do ecuador de Saturno), de movemento retrógrado e cunha excentricidade de 0,186.

Recibiu o seu nome oficial a partir da mitoloxía nórdica. Nesta mitoloxía, Fornjót era un xigante, pai de Ægir, Kari e Loge.

## Notas 
* Institute for Astronomy Saturn Satellite Data
* Jewitt's New Satellites of Saturn page
* IAUC 8523: *New Satellites of Saturn* 4 de maio do 2005 (descubrimento)
* MPEC 2005-J13: *Twelve New Satellites of Saturn* 3 de maio do 2005 (descubrimento e efemérides)
* IAUC 8826: *Satellites of Jupiter and Saturn* 5 de abril do 2007 (nomeando a lúa)

## Véxase tamén 
### Outros artigos 
* Grupo Nórdico
* Saturno
Perkunas Virgae

**Perkunas Virgae** é unha gran estría de cor na superficie sobre Titán, a lúa de Saturno.

400px|miniatura|Mapa cos nomes dos principais accidentes xeolóxicos de Titán.
## Características 
Perkunas Virgae está centrada a 27° latitude sur e 162 lonxitude oeste, e ten unha lonxitude máxima de 980&nbsp;km . Situada moi ó oeste dentro da rexión de Xanadu, preto da fronteira desta rexión con Shangri-La, e o sur de Shikoku Facula (a cal xa está dentro de *Shangri-La*).

## Observación 
Perkunas Virgae foi descuberta a partir de imaxes transmitidas pola misión *Cassini*.

Recibiu máis tarde o nome de Perkūnas, o deus da mitoloxía lituana da choiva, o trono e os lóstregos.

## Referencias 
## Véxase tamén 
### Outros artigos 
* Titán
* Lista dos accidentes xeolóxicos de Titán